Diari Oficial de la Generalitat Valenciana


Sumari del DOGV 7186, del 07-01-2014 (2014/4)

DECRET 1/2014, de 3 de gener, del Consell, pel qual s'exclou de la forest catalogada d'utilitat pública número 40, denominada Cerro de la Ceja de Arcos, sítia en el terme municipal d'Alpuente i propietat del seu ajuntament, els terrenys que en formen part i han perdut la condició de sòl forestal.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7186

Data del DOGV
:   07-01-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/4


Data del document
:   03-01-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

DECRET 1/2014, de 3 de gener, del Consell, pel qual s'exclou de la forest catalogada d'utilitat pública número 40, denominada Cerro de la Ceja de Arcos, sítia en el terme municipal d'Alpuente i propietat del seu ajuntament, els terrenys que en formen part i han perdut la condició de sòl forestal. [2014/4]  
De conformitat amb les disposicions dels articles 16 i 17 de la Llei 43/2003, de 21 de novembre, de Forests, i dels articles 31, 32, 33 i 34 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, s'ha instruït l'expedient corresponent per a la descatalogació parcial i exclusió del Catàleg de Forests de Domini Públic i d'Utilitat Pública de la Província de València dels terrenys que formen part de la forest catalogada d'utilitat pública número 40, denominada Cerro de la Ceja de Arcos, situada en el terme municipal d'Alpuente i propietat del seu ajuntament, i que han perdut la condició de sòl forestal; s'han justificat plenament les circumstàncies que ho motiven. Per tot això, és procedent dictar el decret corresponent.   
  
En virtut d'això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 3 de gener de 2014,  
  
DECRETE  
  
Article 1. Descatalogació  
S'exclouen del Catàleg de Forests de Domini Públic i d'Utilitat Pública 8,8246 hectàrees de terreny forestal que formen part de la forest d'utilitat pública de la província de València V-3009, número 40, del Catàleg de Forests de Domini Públic i d'Utilitat Pública, denominada Cerro de la Ceja de Arcos, situada al terme municipal d'Alpuente i propietat del seu ajuntament.  
  
El perímetre que es descataloga és el que es detalla a continuació:  
  
Coordenades vèrtexs ETRS89  
 X Y  
1 670223,19 6544855,96  
2 669891,03 9407185,21  
3 669995,65 3719542,98  
4 670224,12 8751539,37  
5 670362,45 6686540,29  
  
  
  
Article 2. Modificació del Catàleg de Forests de Domini Públic i d'Utilitat Pública  
Es modifica la inscripció de la forest catalogada d'Utilitat Pública de la província de València V-3009, número 40, del Catàleg de Forests de Domini Públic i d'Utilitat Pública, denominada Cerro de la Ceja de Arcos, d'acord amb els plànols i la resta de documentació que es troba en l'expedient, que queda de la manera següent:  
Forest: Cerro de la Ceja de Arcos.  
Número elenc: V-3009.  
Número del CUP: 40.  
Província: València  
Partit judicial: Llíria.  
Municipi: Alpuente.  
Límits:  
Nord: terme municipal d'Arcos de las Salinas.  
Est: terme municipal de La Yesa i forest Las Lomas del terme municipal i propis d'Alpuente núm. 41 del catàleg.  
Sud: forest Las Lomas del terme municipal i propis d'Alpuente núm. 41 del catàleg.  
Oest: termes municipals de Titaguas i Aras de los Olmos.  
Cabuda pública: 5.174,1144 ha.  
Cabuda total actual: 8.776,9903 ha.  
Espècie o espècies principals: Pinus halepensis, Pinus pinea, Pistacia lentiscus.  
Inscripció registral: actualment registrades a Chelva, tom 250, llibre 21, foli 94, finca 492, inscripció 3a.  
Delimitació: sí. Data d'aprovació 27.08.1963.  
Amollonament: sí. Data d'aprovació 16.06.1965.  
Enclavats: sí.  
Servituds: es reconeixen les aigües potables aprofitades en els diferents pous escampats per la forest a favor dels usuaris actuals, així com les de passos corresponents.  
Càrregues: no hi consten.  
  
Article 3. Costos de delimitació i amollonament  
Els costos de delimitació i amollonament derivats de la modificació del catàleg aniran a càrrec de l'Ajuntament d'Alpuente.  
  
DISPOSICIÓ FINAL  
  
Única. Efectes  
Este decret produirà efectes des de l'endemà de la publicació en el Diari Oficial de la Comunitat Valenciana.  
  
Contra el present decret, les persones interessades podran interposar un recurs contenciós administratiu, en el termini de dos mesos, comptadors a partir de l'endemà de la publicació d'este decret en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb les disposicions de l'article 10 i concordants de la Llei Reguladora de la Jurisdicció Contenciosa Administrativa.  
  
Tot això sense perjuí de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Comunitat Valenciana, d'acord amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
Valencia, 3 de gener de 2014  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS